Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 2 Pv 589/11/6613	Žiar nad Hronom, 26.4.2013
EEČ : 2-52-73-2013

U Z N E S E N I E

Trestná vec:	obvinený XXXXX 
Prečin:	Skresľovanie údajov hospodárskej a obchodnej evidencie podľa § 259 odsek 1 písmeno c Trestného zákona a prečin porušovania povinnosti pri správe cudzieho majetku podľa § 237 odsek 1, odsek 2 písmeno a Trestného zákona

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	ako starosta obce XXXXX, okres Žarnovica, v priebehu roka 2007 v rozpore s ustanovením § 7 zákona o majetku obcí číslo 138/1991 Zb. dal pokyn, aby neboli riadne evidované všetky výdavky z pokladne hospodárskej činnosti obce XXXXX, čím vznikol v pokladni hospodárskej činnosti obce účtovný prebytok vo výške        8 909,16 €, ktorý dňa 31.12.2007 bol účtovne prevedený na fiktívny, neexistujúci bankový účet, čím docielil, že hospodárska činnosť obce účtovne nebola stratová a nemusela byť zrušená, čím však obci XXXXX spôsobil škodu vo výške 8 909,16 €, 

lebo je trestné stíhanie neprípustné podľa § 9 odsek 1 písmeno d Trestného poriadku proti tomu, kto zomrel.

Odôvodnenie:
	Uznesením Okresného riaditeľstva PZ, odboru kriminálnej polície Žiar nad Hronom ČVS: ORP-539/OEK-ZH-2011 zo dňa 26.11.2012 bolo podľa § 206 ods. 1 Trestného poriadku vznesené obvinenie XXXXX za prečin skresľovania údajov hospodárskej a obchodnej evidencie podľa § 259 ods. 1 písm. c) Trestného zákona a za prečin porušovania povinnosti pri správe cudzieho majetku podľa § 237 ods. 1, ods. 2 písm. a) Trestného zákona na tom skutkovom základe, že ako starosta obce XXXXX, okres Žarnovica, v priebehu roka 2007 v rozpore s ustanovením § 7 zákona o majetku obcí číslo 138/1991 Zb. dal pokyn, aby neboli riadne evidované všetky výdavky z pokladne hospodárskej činnosti obce XXXXX, čím vznikol v pokladni hospodárskej činnosti obce účtovný prebytok vo výške 8 909,16 €, ktorý dňa 31.12.2007 bol účtovne prevedený na fiktívny, neexistujúci bankový účet, čím docielil, že hospodárska činnosť obce účtovne nebola stratová a nemusela byť zrušená, čím však obci XXXXX spôsobil škodu vo výške 8 909,16 €. 

	V priebehu vyšetrovania bolo zistené, že obv. XXXXX dňa 21.03.2013 zomrel, čo je preukázané úmrtným listom matričného úradu Bratislava - XXXXX zo dňa 25.03.2013.
	
	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.
	
	Podľa § 215 ods. 1 písm. d) Trestného poriadku prokurátor zastaví trestné stíhanie, ak je neprípustné podľa § 9 Trestného poriadku. 

	Na základe týchto skutočností som rozhodla tak, ako je uvedené vo výrokovej časti tohto rozhodnutia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Klimentová
prokurátorka